CELEX: C2006/310/16
Language: da
Date: 2006-12-16 00:00:00
Title: Sag C-440/06: Sag anlagt den 24. oktober 2006 — Kommissionen for De Europæiske Fællesskaber mod Den Hellenske Republik

16.12.2006   
            
            
               DA
            
            
               Den Europæiske Unions Tidende
            
            
               C 310/9
            
         Sag anlagt den 24. oktober 2006 — Kommissionen for De Europæiske Fællesskaber mod Den Hellenske Republik
   (Sag C-440/06)
   (2006/C 310/16)
   Processprog: græsk
   Parter
   
      Sagsøger: Kommissionen for De Europæiske Fællesskaber (ved S. Pardo Quintillán og M. Konstantinidis)
   
      Sagsøgt: Den Hellenske Republik
   Sagsøgerens påstande
   
               —
            
            
               Det fastslås, at Den Hellenske Republik har tilsidesat forpligtelser, som påhviler den i henhold til artikel 3 og 4 i direktiv 91/271/EØF (1) om rensning af byspildevand, idet den ikke har sikret, at 24 byområder forsynes med kloaknet til opsamling af byspildevand, som opfylder kravene i artikel 3 og/eller en rensningsordning af byspildevand, der opfylder kravene i artikel 4.
            
         
               —
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter
   Artikel 3 i direktiv 91/271/EØF fastsætter forpligtelsen for medlemsstaterne til at sikre, at byområder af en vis størrelse bliver forsynet med kloaknet til opsamling af byspildevand. Direktivets artikel 4 bestemmer, at medlemsstaterne skal sikre, at byspildevand, der tilledes kloaknet, før udledningen underkastes sekundær rensning (eller tilsvarende) som omhandlet i direktivets artikel 2, punkt 8.
   Nærværende sag vedrører tilsidesættelsen af de to bestemte forpligtelser for Den Hellenske Republik, som er fastsat i artikel 3 og 4 i direktiv 91/271/EØF. Sagen vedrører dels forpligtelsen til at etablere et kloaknet for udledning af byspildevand senest den 31. december 2000 for byområder med over 15 000 indbyggere i henhold til direktivets artikel 3. Sagen vedrører derudover forpligtelsen til at sikre sekundær rensning senest den 31. december 2000 for så vidt angår samtlige udledninger af byspildevand fra byområder med over 15 000 indbyggere.
   Ved udløbet af den frist, som Kommissionen fastsatte i dens begrundede udtalelse (13.9.2005), rådede 24 byområder i Grækenland endnu ikke over et kloaknet til udledning af byspildevand og/eller rensningsordninger for byspildevand, som opfylder direktivets krav.
   
      (1)  EFT L 135 af 30.5.1991, s. 40.